### SYDDANSK UNIVERSITET 10. december 2014

Det humanistiske fakultet GS

Referat af institutledermøde den 1. december 2014.

Til stede var: Dekanen, prodekanen, Steffen Nordahl Lund, Jesper Carlsen, Anne Jensen, Per Krogh Hansen, Mads Funding, Lisbeth Broegaard Petersen, Klaus Thomsen og Gitta Stærmose.

Ad 1. Dimensionering.

Dekanen orienterede om den tvivl, der er opstået med baggrund i den nye parlamentariske situation omkring dimensioneringen. Der holdes fast i den planlagte afholdelse af SU-møde samt orientering af Uddannelsesråd og Akademisk Råd. Planlagte møder med studier, der i særlig grad påvirkes af dimensioneringen, afholdes ikke, da der er usikkerhed om, hvilke miljøer det i sidste ende vil dreje sig om.

Dekanen orienterede overordnet om aftalegrundlaget for ministerens dimensioneringsudspil (seneste version af 4. november) og oppositionens udspil. I sidstnævnte skæres udelukkende i BA-optaget, og man vil lade regionale forhold, internationalisering samt sprogområdet indgå som væsentlige parametre. Ledighedstal vil også indgå.

Der skal indsendes nye skemaer fordelt på BA og KU. Der søges om udsættelse af frist for fremsendelse. (Efterfølgende er dato for fremsendelse fastlagt til den 3. december).

Institutlederkredsen drøftede situationen.

Med venlig hilsen

Simon Møberg Torp

dekan